ถึงแม้จะมีอาหารให้เลือกมากมาย แต่ถ้าคิดอะไรไม่ออก หรือถ้าคนที่ไปด้วยกันจะเริ่ม *เยอะ* เอ็มเคจะเป็นตัวเลือกที่ลงตัว พอที่จะให้อาหารมื้อนั้นจบลงได้ด้วยดี มีทั้งแบบชาบู และอาหารตามสั่ง ( บะหมี่ซี่โครงหมู อร่อยไม่เลว ) ราคามีการปรับขึ้นพร้อมปริมาณอาหารที่ลดลง แต่ยังคงรักษาความหอมของน้ำซุป และความเข้มข้นของน้ำจิ้มได้เป็นอย่างดี สำหรับที่สาขาเทอมินอล 21 นี้ ถ้าไปก่อนหกโมงเย็น คนจะบางๆ แต่หลังทุ่มนึงจะเริ่มมีคิวแล้ว ( วันอาทิตย์ ) หาง่าย เพราะอยู่สุดทางเดินเลย แต่จะไกลจากห้องน้ำนิดนึง พนักงานพอเริ่มยุ่งๆ จะเริ่มเบลอๆบ้าง แต่ของที่สั่งได้ครบ สถานที่สะอาดสะอ้าน และพนักงานสุภาพดีครับ